Decius
        
         (romersk keiser)
Store norske leksikon,Historie,Verdens historie og samtidshistorie,Europa,Romerrikets historie,Biografier i Romerrikets historie
Decius var romersk keiser i årene 249–251 evt. Han ble født i Pannonia, men tilhørte en romersk senatorslekt.
Decius ble sendt som feltherre mot goterne av keiser Philippus Arabs. Hans suksess bidro til at han ble utropt til keiser av sine tropper, hvorpå han avløste Philippus i 249. Han stod i spissen for en rekke felttog i øst og ble i 251 slått av goterne og drept.Decius var en besluttsom keiser, som synes å ha arbeidet ivrig for rikets vel, men som ikke forsto den nye tiden godt. Han tok keiser Trajan som sitt forbilde og inkluderte hans navn i sitt eget. Ved et edikt høsten 249 satte han i gang den første omfattende kristenforfølgelsen, som strakte seg over alle rikets provinser. Det har dannet bakgrunn for en senere kristen legende (uten hold i noen kilder) om den fromme Philippus og den onde Decius på jakt etter kristne skatter. Les mer i Store norske leksikon Romerriket Decius